CELEX: 32007R0470
Language: lt
Date: 2007-04-26 00:00:00
Title: 2007 m. balandžio 26 d. Komisijos reglamentas (EB) Nr. 470/2007 dėl ryžių importo licencijų išdavimo laikantis tarifinių kvotų, kurias Reglamentu (EB) Nr. 327/98 leista naudoti 2007 m. balandžio mėn.

27.4.2007   
            
            
               LT
            
            
               Europos Sąjungos oficialusis leidinys
            
            
               L 110/22
            
         
      KOMISIJOS REGLAMENTAS (EB) Nr. 470/2007
   2007 m. balandžio 26 d.
   dėl ryžių importo licencijų išdavimo laikantis tarifinių kvotų, kurias Reglamentu (EB) Nr. 327/98 leista naudoti 2007 m. balandžio mėn.
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   atsižvelgdama į 1998 m. vasario 10 d. Komisijos reglamentą (EB) Nr. 327/98, atidarantį tam tikras ryžių ir skaldytų ryžių importo tarifines kvotas ir numatantį jų administravimą (3), ypač į jo 5 straipsnio pirmą pastraipą,
   kadangi:
   
               (1)
            
            
               Komisijos reglamentu (EB) Nr. 327/98 leista naudoti tam tikras ryžių ir skaldytų ryžių importo tarifines kvotas, suskirstytas pagal kilmės šalis ir pagal laikotarpius remiantis to reglamento IX priedu, ir nustatyta tų kvotų administravimo tvarka.
            
         
               (2)
            
            
               Reglamento (EB) Nr. 327/98 1 straipsnio 1 dalies a punkte nurodytų kvotų galiojimo laikotarpio antroji dalis yra balandžio mėnuo.
            
         
               (3)
            
            
               Iš pranešimo, pateikto remiantis Reglamento (EB) Nr. 327/98 8 straipsnio a punktu, paaiškėjo, kad pagal to paties reglamento 4 straipsnio 1 dalį per dešimt pirmųjų 2007 m. balandžio mėn. darbo dienų pateiktose paraiškose dėl kvotos, kurios eilės numeris yra 09.4130, nurodyti kiekiai viršija tam laikotarpiui numatytą kiekį. Todėl kiekį, kuriam galima išduoti licencijas, reikėtų nustatyti pagal paskirstymo koeficientą, taikomą pagal atitinkamą kvotą prašomam kiekiui.
            
         
               (4)
            
            
               Iš minėto pranešimo taip pat paaiškėjo, kad pagal Reglamento (EB) Nr. 327/98 4 straipsnio 1 dalį per dešimt pirmųjų 2007 m. balandžio mėn. darbo dienų pateiktose paraiškose dėl tarifinių kvotų, kurių eilės numeriai yra 09.4127, 09.4128 ir 09.4129, nurodyti kiekiai yra mažesni už tam laikotarpiui numatytą kiekį.
            
         
               (5)
            
            
               Remiantis Reglamento (EB) Nr. 327/98 5 straipsnio pirma pastraipa taip pat reikėtų nustatyti visą kitai kvotos galiojimo laikotarpio daliai skirtą kiekį,
            
         PRIĖMĖ ŠĮ REGLAMENTĄ:
   1 straipsnis
   1.   Pagal ryžių importo licencijų paraiškas, pateiktas per dešimt pirmųjų 2007 m. balandžio mėn. darbo dienų, laikantis Reglamente (EB) Nr. 327/98 nustatytos ryžių kvotos, kurios eilės numeris yra 09.4130, licencijos prašomam kiekiui išduodamos pritaikius šio reglamento priede nurodytus paskirstymo koeficientus.
   2.   Visas kitai Reglamente (EB) Nr. 327/98 numatytų kvotų, kurių eilės numeriai 09.4127, 09.4128, 09.4129 ir 09.4130, galiojimo laikotarpio daliai skirtas kiekis nustatytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. balandžio 26 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 270, 2003 10 21, p. 96. Reglamentas su pakeitimais, padarytais Komisijos reglamentu (EB) Nr. 797/2006 (OL L 144, 2006 5 31, p. 1).
   
      (2)  OL L 238, 2006 9 1, p. 13. Reglamentas su pakeitimais, padarytais Komisijos reglamentu (EB) Nr. 289/2007 (OL L 78, 2007 3 17, p. 17).
   
      (3)  OL L 37, 1998 2 11, p. 5. Reglamentas su paskutiniais pakeitimais, padarytais Reglamentu (EB) Nr. 2019/2006 (OL L 384, 2006 12 29, p. 48).
   
      PRIEDAS
      Kiekis, skiriamas 2007 m. balandžio mėnesiui, ir kiekis, numatytas kitai kvotos galiojimo laikotarpio daliai remiantis Reglamentu (EB) Nr. 327/98
      Reglamento (EB) Nr. 327/98 1 straipsnio 1 dalies a punkte nurodytų visiškai arba iš dalies nulukštentų ryžių, kurių KN kodas yra 1006 30, kvota:
      
                  Kilmės šalis
               
               
                  Eil. Nr.
               
               
                  2007 m. balandžio mėnesiui nustatytas paskirstymo koeficientas
               
               
                  Visas 2007 m. liepos mėnesiui numatytas
                  kiekis (kg)
               
            
                  Jungtinės Amerikos Valstijos
               
               
                  09.4127
               
               
                  — (1)
                  
               
               
                  34 170 000
               
            
                  Tailandas
               
               
                  09.4128
               
               
                  — (1)
                  
               
               
                  8 419 801
               
            
                  Australija
               
               
                  09.4129
               
               
                  — (1)
                  
               
               
                  613 000
               
            
                  Kitos kilmės šalys
               
               
                  09.4130
               
               
                  1,329728 %
               
               
                  0
               
            
         (1)  Šiam laikotarpiui paskirstymo koeficientas nenustatytas; prašomas kiekis neviršija tam laikotarpiui numatyto kiekio.